ຊາວອາເມຣິກັນ ເຊື້ອສາຍລາວ ປະກອບສ່ວນ ເລືອກເອົາ ປະທານາທິບໍດີ ສະຫະລັດ
ຜູ້ມີສິດປ່ອນບັດ ຊາວອາເມຣິກັນເຊື້ອສາຍລາວ ປະກອບສ່ວນຢ່າງສຳຄັນ ເຂົ້າໃນການເລືອກຕັ້ງ ປະທານາທິບໍດີ ຄົນທີ 45 ຂອງສະຫະລັດ.
ທ່ານຜູ້ຟັງທີ່ເຄົາລົບ ການໂຄສະນາຫາສຽງເລືອກຕັ້ງເອົາ ປະທານາທິບໍດີສະຫະລັດ ຄົນ ທີ 45 ໄດ້ຜ່ານພົ້ນໄປແລ້ວ ໃນວັນອັງຄານ ທີ 8 ເດືອນພະຈິກສອງມື້ທີ່ຜ່ານມານີ້ ເພາະ ສະນັ້ນ ລາຍການຊີວິດຊາວລາວມື້ນີ້ ເຮົາຈະນຳເອົາການສຳພາດ ຊາວອາເມຣິກັນເຊື້ອ ສາຍລາວທີ່ເປັນຜູ້ປ່ອນບັດ ບັນດາທ່ານເຫຼົ່ານີ້ແມ່ນໃຜ ສັງກັດພັກໃດ ແລະ ມີຄວາມຮູ້ ສຶກຢ່າງໃດກ່ຽວກັບປະທານາທິບໍດີຄົນໃໝ່ຂອງເຂົາເຈົ້ານັ້ນ ກິ່ງສະຫວັນ ຈະນຳເລື້ອງນີ້ ມາສະເໜີທ່ານ ໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ເປັນເວລາດົນກວ່ານຶ່ງປີທີ່ຜ່ານມາ ໃນການໂຄສະນາຫາ ສຽງເລືອກຕັ້ງເອົາປະທານາທິບໍດີສະຫະລັດ ທີ່ໄດ້ດຳເນີນມາຈົນເຖິງວັນອັງຄານ ທີ 8 ເດືອນພະຈິກ ມື້ສຸດທ້າຍ ຂອງການປ່ອນບັດລົງຄະແນນສຽງ ທົ່ວສະຫະລັດນັ້ນ ຄວາມ ນອງນັນໂຈມຕີຊຶ່ງກັນຢ່າງຟົດສະນັ່ນ ລະຫວ່າງຜູ້ສະໝັກພັກຣີພັບບລິກັນ ກັບພັກເດ ໂມແຄຣັດ ມາບັດນີ້ ໄດ້ງຽບຫາຍໄປແລ້ວ ແລະຜົນຂອງການປ່ອນບັດກໍໄດ້ຖືກສະເໜີ ໄປແລ້ວ ແລະທ່ານນາງ Hillary Clinton ອະດີດສະຕີໝາຍເລກນຶ່ງ ອະດີດສະມາຊິກ ສະພາສູງພັກເດໂມແຄຣັດ ແລະອະດີດລັດຖະມົນຕີ ກະຊວງຕ່າງປະເທດສະຫະລັດ ທີ່ເຫັນວ່າເປັນຜູ້ມີປະສົບການ ໄດ້ເສຍໄຊຢ່າງສິ້ນຫວັງ ສ້າງຄວາມຕື່ນຕົກໃຈໃຫ້ແກ່ບັນ ດາຜູ້ສະໜັບສະໜູນ ສົ່ງຄື້ນຟອງການເມືອງ ແລະເສດຖະກິດໄປຕ່າງໆນາໆຕາມໆກັນ ບັດນີ້ປະຊາຊົນອາເມຣິກັນສ່ວນໃຫຍ່ ກໍແມ່ນໄດ້ພາກັນອອກສຽງ ແລະໄດ້ເລືອກເອົາປະ ທານາທິບໍດີຄົນທີ 45 ຂອງເຂົາເຈົ້າແລ້ວ ຄືທ່ານ Donald Trump ນັກທຸລະກິດ ແລະ ມະຫາເສດຖີອະສັງຫາລິມະຊັບ ຊຶ່ງເປັນຜູ້ທີ່ບໍ່ເຄີຍມີປະສົບການໃນດ້ານບໍລິຫານປະເທດ ມາກ່ອນ ມາເປັນຜູ້ນຳພາປະເທດຊາດ ພາຍໃຕ້ຂັ້ນຕອນການປ່ອນບັດເລືອກຕັ້ງນີ້ ບັນດາສະມາຊິກອາເມຣິກັນເຊື້ອສາຍລາວ ຢູ່ ທົ່ວປະເທດທີ່ເປັນຜູ້ມີສິດປ່ອນບັດ ຕ່າງກໍພາກັນໄປອອກສຽງ ດັ່ງທ່ານຈະໄດ້ຮັບຟັງຄວາມຄິດຄວາມເຫັນຂອງແຕ່ລະຄົນຕໍ່ໄປ ຜູ້ອາວຸໂສທີ່ເຄີຍເປັນທະຫານ ເປັນລັດຖະກອນ ແລະນັກການເມືອງມາກ່ອນ ມັກຈະພາ ກັນສັງກັດຢູ່ໃນພັກຣີພັບບລິກັນ ທີ່ຈຸດໃຫຍ່ຂອງຄວາມສຳຄັນທີ່ເຂົາເຈົ້າມອງເຫັນນັ້ນກໍຄື ພັກຣີພັບບລິກັນ ມີນະໂຍບາຍຕ່າງປະເທດ ແລະປ້ອງກັນ ປະເທດທີ່ເຂັ້ມແຂງ ແລະເນັ້ນ ໜັກນິຍົມແນວທາງເດີມ ຫລື ຈາຮີດນິຍົມ ຊຶ່ງຕົວຢ່າງອັນນຶ່ງກໍແມ່ນ ຈະມາຈາກທ່ານທອງອ່ອນ ວົງປະກາ ອະດີດທະຫານ ກອງທັບແຫ່ງພະລາຊະອານາຈັກລາວ ທີ່ກ່າວຕໍ່ວີໂອເອ ວ່າ : ບັດນີ້ເຮົາມາຟັງຄວາມຄິດເຫັນກ່ຽວກັບນະໂຍບາຍຂອງພັກເດໂມແຄຣັດເໜາະທ່ານວ່າ ເຂົາເຈົ້າຊິເວົ້າຈັ່ງໃດ ທີ່ຮູ້ຈັກກັນອີກໃນວົງສັງຄົມຂອງພວກນີ້ກໍຄືວ່າ ເປັນຝ່າຍ liberal ຫລືເສລີປະຊາທິປະໄຕ ທີ່ເນັ້ນໜັກໂດຍສະເພາະ ໃສ່ການເປັນຢູ່ພາຍໃນປະເທດ ຊຶ່ງຍາ ນາງຫງວນຕາ ພົມທະວົງ ທີ່ຫາກໍໄດ້ຮັບສັນຊາດປີກາຍນີ້ ທັງເປັນຄັ້ງແລກທີ່ມີໂອກາດໄດ້ ປ່ອນບັດເອົາປະທານາທິບໍດີສະຫະລັດ ຍານາງໄດ້ສະແດງຄວາມຮູ້ສຶກຕໍ່ວີໂອເອດັ່ງນີ້: ຜູ້ມີສິດປ່ອນບັດອີກຄົນນຶ່ງກໍຄື ທ່ານເສລີ ເທບພະພອນ ນັກເຄື່ອນໄຫວດ້ານສັງຄົມອາເມ ຣິກັນເຊື້ອສາຍລາວ ທີ່ Bay Area ໃນລັດ California ໄດ້ໃຫ້ທັດສະນະສ່ວນຕົວກ່ຽວກັບຜົນການເລືອກຕັ້ງວ່າ : ຄວາມສຳຄັນຂອງການເປັນສັນຊາດອາເມຣິກັນ ນັ້ນກໍຄື ໄດ້ຮັບສິດອອກສຽງປ່ອນບັດ ເລືອກຕັ້ງຂັ້ນເມືອງ ຂັ້ນລັດ ແລະລະດັບຊາດ ອັນເປັນໜ້າທີ່ຂອງພົນລະເມືອງດີ ຊາວອາ ເມຣິກັນເປັນປະຊາຊົນຜູ້ໂຊກດີທີ່ສຸດ ທີ່ມີສິດປາກເວົ້າ ແລະມີຫລາຍພັກການເມືອງ ທີ່ສາ ມາດເລືອກເອົາໄດ້ຢ່າງເສລີ ໃນຄວາມເຊື່ອໝັ້ນກັບນະໂຍບາຍ ຂອງພັກທີ່ຈະນຳພາປະ ເທດຊາດ ທ່ານເອັມ ຣາມັງກຸນ ທີ່ເມືອງແອລຈິນ ລັດ ອີລີນອຍ ກໍເປັນອີກຜູ້ນຶ່ງທີ່ໄດ້ໃຊ້ ສິດອອກສຽງ ແຕ່ບໍ່ໄດ້ສັງກັດຢູ່ພັກໃດພັກນຶ່ງ ທັງທ່ານເອງ ແລະບັນດາສະມາຊິກຄອບຄົວໄດ້ພາກັນໄປໃຊ້ສິດມາຕະຫລອດ ທ່ານໄດ້ໃຫ້ຂໍ້ຄິດເຫັນດັ່ງນີ້ : ການເລືອກຕັ້ງເອົາປະທານາທິບໍດີສະຫະລັດຄົນທີ 45 ທົ່ວປະເທດ ໄດ້ຜ່ານພົ້ນໄປດ້ວຍຄວາມຂົມຂື່ນ ແລະຜິດຫວັງໃຫ້ແກ່ຜູ້ສະໝັກ ແລະບັນດາຜູ້ສະໜັບສະໜູນສັງກັດພັກເດໂມແຄຣັດ ພ້ອມດຽວກັນກໍໄດ້ສ້າງຄວາມປິຕິຍິນດີອັນຍິ່ງໃຫຍ່ໃຫ້ແກ່ຜູ້ຊະນະ ແລະບັນ ດາຜູ້ສະໜັບສະໜູນພັກຣີພັບບລິກັນ ຜົນຂອງການເລືອກຕັ້ງຍັງໄດ້ສົ່ງຄື້ນຟອງຄວາມບໍ່ແນ່ນອນຕ່າງໆໄປທົ່ວໂລກ ການເລືອກຕັ້ງເອົາປະທານາທິບໍດີສະຫະລັດ ເກີດຂຶ້ນທຸກໆສີ່ປິ ໃຊ້ເວລາໂຄສະນາຫາສຽງເປັນປີ ໃຊ້ເຫື່ອແຮງຜູ້ອາສາສະໝັກຢ່າງຫລວງຫລາຍ ແລະໃຊ້ເງິນຢ່າງມະຫາສານ ຊຶ່ງແຕ່ລະພັກຝ່າຍໄດ້ໃຊ້ເງິນຫຼາຍກວ່າ 600 ລ້ານໂດລາ ທີ່ບໍ່ມີປະເທດໃດໃນໂລກປຽບເໝືອນ ເຖິງຢ່າງໃດກໍດີ ສະຫະລັດ ອາເມຣິກາ ກໍແມ່ນໄດ້ສະແດງໃຫ້ໂລກເຫັນວ່າ ເຖິງແມ່ນເຂົາເຈົ້າຈະໄດ້ໂຄສະນາແບບຜິດຖຽງກັນຢ່າງແຮງ ແລ້ວໃນທີ່ສຸດ ບໍ່ວ່າພັກໃດໄດ້ ຫລືພັກໃດເສຍກໍຕາມ ເຂົາເຈົ້າກໍຈະໂຮມແຮງກັນສ້າງສາປະເທດໃຫ້ເຂັ້ມແຂງ ແລະເປັນຜູ້ນຳໂລກຕໍ່ໄປຢູ່ສະເໝີ